De Gmoa liegt westli vo Stockholm inmiddn vom Mälaren und bsteht aus via groußn sowia etlichn weitan kloanaran Insln. Ekerön is zdem aa da Nam vo da viatgreßtn Insl vom Mälarsee bzw. da zwoatgreßtn vo da Gmoa, af dea da Haptort Ekerö liegt. Se is weahnd da postglazioin Londhebung aus de drei zvoa trenntn Insln Ekerön, Kersön und Munsön entstondn und is prägt vo woidbwoxna Gräjruckn. De ondan drei greßan Insln hoaßn Färingsö (Svartsjölandet), Lovön und Adelsön.